|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.jūnijā** | **Nr. GND/2025/\_\_\_** |
|  | **(protokols Nr.\_\_\_; \_\_\_.p)** |

**Par Gulbenes novada pašvaldības domes 2025.gada \_\_.jūnija saistošo noteikumu Nr.\_\_ “Grozījumi Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam”” izdošanu**

Izskatot sagatavotos Gulbenes novada pašvaldības domes 2025.gada \_\_.jūnija saistošos noteikumus Nr.\_\_ “Grozījumi Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam””, pamatojoties uz Pašvaldību likuma 10.panta pirmās daļas 1.punktu, kas nosaka, ka tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un 48.panta pirmo daļu, kas nosaka, ka saistošo noteikumu par pašvaldības budžetu izstrādi regulē likums “Par pašvaldību budžetiem”, un Apvienotās Sociālo un veselības jautājumu komitejas, Izglītības, kultūras un sporta komitejas, Attīstības un tautsaimniecības komitejas un Finanšu komitejas sēdes ieteikumu, atklāti balsojot: ar \_\_ balsīm "Par" – , "Pret" – , "Atturas" – , Gulbenes novada pašvaldības dome NOLEMJ:

1. IZDOT Gulbenes novada pašvaldības domes 2025.gada \_\_.jūnija saistošos noteikumus Nr.\_\_ “Grozījumi Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam””, saskaņā ar pielikumiem.
2. UZDOT Gulbenes novada Centrālās pārvaldes Kancelejas nodaļai lēmuma 1.punktā minētos saistošos noteikumus triju darbdienu laikā pēc to parakstīšanas nosūtīt Viedās administrācijas un reģionālās attīstības ministrijai zināšanai.
3. UZDOT Gulbenes novada Centrālās pārvaldes Kancelejas nodaļai lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas nosūtīt izsludināšanai oficiālajā izdevumā “Latvijas Vēstnesis”.
4. Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minētos saistošos noteikumus pēc to izsludināšanas oficiālajā izdevumā “Latvijas Vēstnesis” publicēt Gulbenes novada pašvaldības tīmekļvietnē www.gulbene.lv, vienlaikus nodrošinot atbilstību oficiālajai publikācijai, kā arī norādot atsauci uz oficiālo publikāciju (laidiena datumu un numuru vai oficiālās publikācijas numuru, bet elektroniskajā vidē papildus pievienojot saiti uz konkrēto oficiālo publikāciju).
5. Saistošie noteikumi stājas spēkā nākošajā dienā pēc to izsludināšanas un tie ir brīvi pieejami Gulbenes novada Centrālās pārvaldes ēkā Ābeļu ielā 2, Gulbenē, Gulbenes novadā.

Gulbenes novada pašvaldības domes priekšsēdētājs A. Caunītis

|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

|  |  |
| --- | --- |
| **2025.gada \_\_.\_\_\_\_\_\_\_\_\_\_\_\_\_\_\_\_\_\_\_** | **Saistošie noteikumi Nr. \_\_** |
|  | **(protokols Nr.\_\_; \_\_.p.)** |

**Grozījumi Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam”**

Izdoti saskaņā ar Pašvaldību likuma 10.panta pirmās daļas 1.punktu, 48.panta pirmo un otro daļu, likuma “Par pašvaldību budžetiem” 16. un 17.pantu

1. Izdarīt Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam” šādus grozījumus.
2. Apstiprināt pašvaldības pamatbudžetu 2025. gadam šādā apmērā (1.pielikums):
   1. kārtējā gada ieņēmumi 41 949 515 *euro*,
   2. kārtējā gada izdevumi 51 504 074 *euro*,
   3. finansēšana 9 554 559 *euro*.
3. Apstiprināt Gulbenes novada pašvaldības pamatbudžeta 2025.gada ieņēmumus, izdevumus un finansēšanu pa struktūrvienībām saskaņā ar 2.pielikumu.
4. Apstiprināt pašvaldības ziedojumus 2025. gadam šādā apmērā (3.pielikums):
   1. kārtējā gada ieņēmumi 1 751 *euro*,
   2. kārtējā gada izdevumi 24 238 *euro*,
   3. finansēšana 22 487 *euro*.
5. Apstiprināt Gulbenes novada pašvaldības grozījumus saistību apmērā saimnieciskajā gadā un turpmākajos gados (aizņēmumus, galvojumus) 2025. gadam 26 794 386 *euro* apmērā (4.pielikums).
6. Gulbenes novada pašvaldības dome lemj par grozījumiem Gulbenes novada pašvaldības 2025. gada budžeta ieņēmumu, izdevumu un finansēšanas apmērā.
7. Gulbenes novada pašvaldība 2025. gadā nodrošina pašvaldības aizņēmumu pamatsummas atmaksu un kredītu procentu samaksu, saskaņā ar noslēgtajiem aizņēmumu līgumiem un budžetā šim mērķim plānotajiem līdzekļiem.
8. Budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu un racionālu pašvaldības budžeta līdzekļu izlietojumu un, lai izdevumi pēc naudas plūsmas nepārsniedz attiecīgajam mērķim tāmē plānotos pašvaldības budžeta izdevumus atbilstoši ekonomiskajām un funkcionālajām kategorijām.
9. Saistošie noteikumi par pašvaldības budžeta grozījumiem stājas spēkā nākamajā dienā pēc to izsludināšanas.
10. Pašvaldības budžeta grozījumiem jābūt publiski pieejamiem Gulbenes novada Centrālās pārvaldes ēkā Ābeļu ielā 2, Gulbenē, Gulbenes novadā.

Gulbenes novada pašvaldības domes priekšsēdētājs A. Caunītis

|  |  |  |  |  |  |
| --- | --- | --- | --- | --- | --- |
| |  | | --- | |  | | **GULBENES NOVADA PAŠVALDĪBA** | | Reģ.Nr.90009116327 | | Ābeļu iela 2, Gulbene, Gulbenes nov., LV-4401 | | Tālrunis 64497710, mob.26595362, e-pasts; dome@gulbene.lv, www.gulbene.lv | |

**Paskaidrojuma raksts**

**Gulbenes novada pašvaldības domes 2025.gada \_\_.jūnija saistošajiem noteikumiem Nr. \_\_**

**“Grozījumi Gulbenes novada pašvaldības domes 2025.gada 6.februāra saistošajos noteikumos Nr.4 “Par Gulbenes novada pašvaldības budžetu 2025.gadam””**

Gulbenes novada Centrālās pārvaldes Finanšu nodaļa ir veikusi Gulbenes novada pašvaldības 2025.gada budžeta analīzi - budžeta ieņēmumu, izdevumu un finansēšanas daļā. Ņemot vērā Gulbenes novada pašvaldības domes pieņemtos lēmumus, Gulbenes novada pašvaldības iestāžu un struktūrvienību noslēgtos līgumus, un budžeta izpildes atskaites, preču un pakalpojumu izmaksu svārstības*,* ir sagatavoti Gulbenes novada pašvaldības 2025.gada budžeta grozījumi.

***Grozījumi pamatbudžeta ieņēmumos***

Budžeta ieņēmumi plānoti **41 663 288** *euro* apmērā, veikti grozījumi 2025.gada budžetā, palielinot ieņēmumus par **286 227** *euro*.

|  | Apstiprināts 24.04.2025. *euro* | Grozījumi  (+/-), *euro* | Precizēts 2025. gadam, *euro* |
| --- | --- | --- | --- |
| Ienākuma nodokļi | 14 459 935 | 0 | 14 459 935 |
| Īpašuma nodokļi | 1 355 229 | 0 | 1 355 229 |
| Nodokļi par pakalpojumiem un precēm | 258 968 | 0 | 258 968 |
| Ieņēmumi no uzņēmējdarbības un īpašuma | 25 153 | 47 461 | 72 614 |
| Valsts (pašvaldību) nodevas un kancelejas nodevas | 36 380 | 0 | 36 380 |
| Naudas sodi un sankcijas | 9 030 | 0 | 9 030 |
| Pārējie nenodokļu ieņēmumi | 60 145 | 0 | 60 145 |
| Ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas | 815 000 | 0 | 815 000 |
| No valsts budžeta daļēji finansētu atvasinātu publisku personu un budžeta nefinansētu iestāžu transferti | 16 848 | 5 500 | 22 348 |
| Valsts budžeta transferti | 20 832 727 | 109 230 | 20 941 957 |
| Pašvaldību budžeta transferti | 470 000 | 0 | 470 000 |
| Budžeta iestāžu ieņēmumi | 3 323 873 | 124 036 | 3 447 909 |
| **KOPĀ** | **41 663 288** | **286 227** | **41 949 515** |

**Būtiskākie pamatbudžeta ieņēmumu grozījumi:**

* Palielināti **ieņēmumi no uzņēmējdarbības un īpašuma** par **47 461** *euro* - saņemtas dividendes no pašvaldības kapitālsabiedrības SIA “Gulbenes autobuss”.
* Palielināti **ieņēmumi no valsts budžeta daļēji finansētu atvasinātu publisku personu un budžeta nefinansētu iestāžu transfertiem** par **5 500** *euro* no Vidzemes plānošanas reģiona projekta Vidzemes kultūras programma 2025 ietvaros, t.sk.:
  + Projekts #27 – “Dzīvie stāsti Stāmerienā” – 1 500 *euro*;
  + Druvienas vecā skola-muzejs projektam “Drulle A., Zvejniece Ē., Tocups A. “Dravnieku mājas stāsti” – 4 000 *euro*.
* Palielināti ieņēmumi no **valsts budžeta transfertiem** par **109 230***euro*, t.sk.:
* Par **65 166** *euro* palielināti ieņēmumi no dotācijas XIII Latvijas skolu jaunatnes Dziesmu un deju svētkiem (dotācija dalībnieku ēdināšanai un izmitināšanai);
* palielināti ieņēmumi no valsts budžeta dotācijas Tautas mākslas kolektīvu vadītāju atlīdzības nodrošināšanai par **25 479** *euro*;
* palielināti ieņēmumi no dotācijām par projektu realizāciju – **12 406** *euro*;
* palielināti ieņēmi no Valsts Kultūrkapitāla fonda – **2 260** *euro*, Gulbenes novada bibliotēkai, t.sk.660 *euro* par projektu “Dzeja dodas uz depo”, 1 000 *euro* par projektu “Eksperti pret autoriem: atklāta saruna par lasīšanu un radīšanu”, 600 *euro* par projektu “Autors Tuvumā”;
* palielināti ieņēmumi no pārējiem pašvaldību saņemtiem valsts budžeta transfertiem par **2 101** *euro*, saņemts finansējums no LR izglītības un zinātnes ministrijas pedagogu profesionālās kompetences pilnveidei un vardarbības novēršanas un labbūtības veicināšanas pasākumiem.
* Palielināti **budžeta iestāžu ieņēmumi** (ieņēmumu kods 21.0.0.0.), par sniegtajiem maksas pakalpojumiem un citiem pašu ieņēmumiem par **124 036** *euro*, t.sk.:
* ieņēmumi par skolēnu ēdināšanu, vecāku līdzdalības maksa – 1 989 *euro*;
* ieņēmumi par personu uzturēšanos sociālās aprūpes iestādēs, t.sk. ģimenes atbalsta centrs “Saule” – 98 102 *euro* (par citu novadu klientiem);
* ieņēmumi par komunālajiem pakalpojumiem par apkuri – 2 310 *euro*;
* ieņēmumi par projektu īstenošanu – 10 194 *euro*;
* ieņēmumi par citiem iepriekš neklasificētiem pašu ieņēmumiem – 11 383 *euro,* t.sk. par nomas maksas tiesību noteikšanu vienreizējs maksājums 3000 *euro*, Grantu konkursa UZŅĒMĪGI Gulbenes novadā finansējuma atmaksa 7 915 *euro*.

***Grozījumi pamatbudžeta izdevumos***

Budžeta izdevumi plānoti **51 217 847** *euro* apmērā, veikti grozījumi 2025.gada budžetā, palielinot izdevumus par **286 227** *euro*.

Izdevumi precizēti pa funkcionālajām kategorijām un ekonomiskajām kategorijām, plānoto izdevumu palielinājums/samazinājums attiecīgi koriģēts izdevumu sadaļā, palielinot/samazinot izdevumu pozīcijas. Budžeta tāmju izpildītāji ir atbildīgi par noteikto normu ievērošanu un, atbilstoši savai kompetencei, nodrošina budžeta izpildi un kontroli, kā arī pašvaldības budžeta līdzekļu efektīvu, lietderīgu un ekonomisku izlietošanu atbilstoši paredzētajiem mērķiem, nepārsniedzot budžetā apstiprināto apropriāciju.

Gulbenes novada pašvaldības budžeta 2025.gada budžeta izdevumu grozījumi atbilstoši funkcionālajām kategorijām:

| Izdevumi | Apstiprināts 24.04.2025.  *euro* | Grozījumi (+/-), *euro* | Precizēts 2025. gadam, *euro* |
| --- | --- | --- | --- |
| Vispārējie valdības dienesti | 3 251 794 | 33 791 | 3 285 585 |
| Sabiedriskā kārtība un drošība | 320 280 | 0 | 320 280 |
| Ekonomiskā darbība | 3 919 993 | -8 454 | 3 911 539 |
| Vides aizsardzība | 626 465 | 0 | 626 465 |
| Teritoriju un mājokļu apsaimniekošana | 12 110 796 | -73 841 | 12 036 955 |
| Veselība | 145 747 | 30 000 | 175 747 |
| Atpūta, kultūra un reliģija | 5 057 890 | 33 277 | 5 091 167 |
| Izglītība | 19 567 432 | 150 480 | 19 717 912 |
| Sociālā aizsardzība | 6 217 450 | 120 974 | 6 338 424 |
| **KOPĀ** | **51 217 847** | **286 227** | **51 504 074** |

Gulbenes novada pašvaldības 2025.gada budžeta izdevumu grozījumi atbilstoši ekonomiskajām kategorijām:

| Izdevumi | Apstiprināts 24.04.2025.  *euro* | Grozījumi (+/-), *euro* | Precizēts 2025. gadam, *euro* |
| --- | --- | --- | --- |
| Atlīdzība | 22 371 037 | 76 607 | 22 447 644 |
| Preces un pakalpojumi | 11 473 200 | 196 042 | 11 669 242 |
| Subsīdijas un dotācijas | 109 207 | 15 810 | 125 017 |
| Procentu izdevumi | 1 083 921 | 0 | 1 083 921 |
| Pamatkapitāla veidošana | 13 699 855 | -35 367 | 13 664 488 |
| Sociāla rakstura maksājumi un kompensācijas | 1 638 258 | 29 792 | 1 668 050 |
| Tansferti, uzturēšanas izdevumu transferti, pašu resursu maksājumi, starptautiskā sadarbība | 828 369 | 3 343 | 831 712 |
| Kapitālo izdevumu transferti | 14 000 | 0 | 14 000 |
| **KOPĀ** | **51 217 847** | **286 227** | **51 504 074** |

**Būtiskākie pamatbudžeta izdevumu grozījumi:**

* Funkcionālās klasifikācijas kodā **Vispārējie valdības dienesti,** palielināti izdevumi par  **33 791** *euro*:
  + par 23 025 *euro* palielināts finansējums neplānoto izdevumu segšanai;
  + par 10 648 *euro* palielināts finansējums Centrālās pārvaldes izdevumiem preču un pakalpojumu apmaksai, tai skaitā 7 704 *euro* novirzīti izdevumiem par tiesvedības darbiem un juridiskās palīdzības sniedzējiem un zvērinātiem tiesu izpildītājiem (bezmantinieka mantas novērtēšana, drošības naudas izpildu lietās, notariālie pakalpojumi mantojuma lietu uzsākšanai, sprieduma izpildes izdevumi), 1 188 *euro* – kancelejas preču iegādei.
* Funkcionālās klasifikācijas kodā **Ekonomiskā darbība** izdevumi samazināti par **8 454** *euro* – budžeta tāmē “Mežu un parku apsaimniekošana” kurināmā sagatavošanai ieplānotais finansējums sadalīts pa iestādēm pēc nepieciešamības.
* Funkcionālās klasifikācijas kodā **Teritoriju un mājokļu apsaimniekošana** izdevumi samazināti par **73 841** *euro,* t.sk*.*:
  + par 80 000 *euro* samazināts plānotais finansējums par projekta “Daudzdzīvokļu dzīvojamās mājas būvniecība, adrese Malienas iela 4” būvniecības ieceres sagatavošanu, šis finansējums būs nepieciešams 2026.gadā;
  + par 7 915 *euro* palielināti Grantu konkursa UZŅĒMĪGI izdevumi no nerealizētajiem projektiem piešķirtā finansējuma atmaksas ieņēmumiem.
* Funkcionālās klasifikācijas kodā **Veselība** izdevumi palielināti par **30 000** *euro* – izdevumi projekta “Vienlīdzīgas piekļuves veselības aprūpei nodrošināšana Lizuma pagastā” ēku, būvju un telpu būvdarbu veikšanai (27 288 *euro* ārējais finansējums, 2 712 *euro* pašvaldības līdzfinansējums);
* Funkcionālās klasifikācijas kodā **Atpūta, kultūra un reliģija,** palielināti izdevumi par **33 277** *euro*, t.sk.:
  + par 5 479 *euro* palielināti izdevumi Gulbenes novada amatiermākslas kolektīvu vadītāju atlīdzībai;
  + par 15 000 *euro* palielināti Gulbenes novada kultūras centra izdevumi fasādes kāpņu atjaunošanai un disko zāles remontam;
  + 5 000 *euro* piešķirti Lejasciema kultūras nama grīdas atjaunošanai un noteku nomaiņai;
  + par 4 000 *euro* palielināti Druvienas Vecās skolas – muzeja izdevumi, saņemts finansējums no Vidzemes plānošanas reģiona projekta “Vidzemes kultūras programma 2025” ietvaros projekta “Drulle A., Zvejniece Ē., Tocups A. “Dravnieku māju stāsti" realizēšanai;
  + par 2 260 *euro* palielināti izdevumi Gulbenes bibliotēkas projektiem "Dzeja dodas uz depo", "Eksperti pret autoriem: atklāta saruna par lasīšanu un radīšanu" un "Autors Tuvumā", kas tiek realizēti ar Valsts Kultūrkapitāla fonda atbalstu.
* Funkcionālās klasifikācijas kodā **Izglītība** izdevumi palielināti par **150 480** *euro*, t.sk.:
  + par 65 166 *euro* palielināti XIII Latvijas skolu jaunatnes Dziesmu un deju svētku dalībnieku ēdināšanas un izmitināšanas izdevumi (valsts budžeta finansējums);
  + no projektu līdzfinansēšanai paredzētajiem līdzekļiem par 20 000 *euro* palielināti Gulbenes novada vidusskolas sporta zāles Līkā ielā 21 projektēšanas izdevumi (projekts “Gulbenes novada izglītības iestāžu modernizācija”);
  + par 6 813 *euro* palielināti Gulbenes novada vidusskolas izdevumi par atkritumu savākšanu un izvešanu;
  + no projektu līdzfinansēšanai paredzētajiem līdzekļiem un ieņēmumiem par pašu pakalpojumiem projekta “Lejasciema pamatskolas ēkas atjaunošana un energoefektivitātes paaugstināšana” ārpus projekta izmaksu segšanai novirzīti 11 070  *euro;*
  + Izglītības pārvaldes realizētā brīvprātīgā darba projekta Nr. 2025-1-LV02-ESC51-VTJ-000347120 izdevumi par precēm un pakalpojumiem palielināti par 27 280 *euro (*saņemts finansējums no Jaunatnes starptautisko programmu aģentūras);
  + Jauniešu centra “Bāze” realizētā projekta “Youth Work In Progress” (Darbs ar jaunatni) izdevumi par precēm un pakalpojumiem palielināti par 10 080 *euro* (saņemts finansējums no projekta partneriem).
* Funkcionālās klasifikācijas kodā **Sociālā aizsardzība** izdevumi palielināti par **120 974** *euro*, t.sk.:
  + par 7 207 *euro* samazināti Gulbenes novada bāriņtiesas kapitālie izdevumi, par 17 418 *euro* samazināti SAC Siltais struktūrvienība “Dzērves” izdevumi par precēm un pakalpojumiem, līdzekļi novirzīti projekta “SAC Siltais struktūrvienība “Dzērves” energoefektivitātes paaugstināšana” finansēšanai – būvniecības ieceres dokumentācijas izstrādāšanai;
  + saistībā ar iestādes paplašināšanos par 98 102 *euro* palielināti Ģimenes atbalsta centra “Saule” izdevumi, no tā 57 706 *euro* paredzēti atlīdzībai, pārējais preču iegādei un pakalpojumu apmaksai (izdevumus plānots segt no iestādes ieņēmumu palielinājuma);
  + no līdzekļiem neplānoto izdevumu segšanai par 10 064 *euro* palielināti Stāmerienas sociālās mājas “Saulstari” izdevumi par telpu remontiem;
  + par 5940 *euro* palielināti izdevumi neformālās izglītības pasākumiem Ukrainas bērniem un jauniešiem (saņemta valsts dotācija), tai skaitā 1860 *euro* atlīdzībai, 4080 *euro* precēm un pakalpojumiem;
  + par 4678 *euro* palielināti izdevumi Ukrainas un Latvijas bērnu un jauniešu nometnes organizēšanai (valsts dotācijas finansējums), tai skaitā 1236 *euro* atlīdzībai, 3442 *euro* precēm un pakalpojumiem.

***Pamatbudžeta finansēšanas*** *sadaļā grozījumi nav veikti.*

***Ziedojumu grozījumi***

Gulbenes novada pašvaldības ziedojumu ieņēmumu un izdevumu plāns palielināts par **1 027***euro*. Ziedojumus no juridiskām personām, rezidentiem, “Galgauskas dzirnavu HES” SIA saņēmis Galgauskas kultūras nams - 500 *euro*, no Biedrības ‘’KāpNes” Tirzas pamatskola par nometni “Protu-varu-daru” – 190 *euro*. Ziedojumu no fiziskas personas, nerezidenta, saņēmusi Tirzas pamatskola – 337 *euro*.

Gulbenes novada pašvaldības domes priekšsēdētājs A. Caunītis